Заједно са снагама Главне оперативне групе Врховног штаба учествовао је у бици на Неретви. После тога, радио је на организовању позадинских војних власти на слободној територији Херцеговине и Црне Горе. У борбама током Пете непријатељске офанзиве тешко је рањен на Вучеву. Успео је да се, с деловима Треће ударне дивизије, пробије са Сутјеске у источну Босну, где је у току јула и августа радио на стварању команди места и других позадинско-војних органа.